Diari Oficial de la Generalitat Valenciana


Sumari del DOGV 5901, del 26-11-2008 (2008/13453)

Bases de la convocatòria del concurs oposició (mobilitat horitzontal), per a cobrir amb personal funcionari de carrera, 3 places de tècnic auxiliar (esports).
--------------------------------------------------------------------------------------------------------------------------------------------------------------

### Dades del document

Número de DOGV
:   5901

Data del DOGV
:   26-11-2008

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2008/13915


Data del document
:   10-11-2008

Organisme emissor
:   Ajuntament d'Elx

Tipus de document
:   Convocatòria

Descriptors 

:   * Elx
    * administració local
    * concurs administratiu
    * professió administrativa

Bases de la convocatòria del concurs oposició (mobilitat horitzontal), per a cobrir amb personal funcionari de carrera, 3 places de tècnic auxiliar (esports). [2008/13483]  
En compliment de l'acord adoptat per la Junta de Govern Local l'11 d'abril de 2008, es publica la convocatòria del concurs oposició (mobilitat horitzontal), per a cobrir amb personal funcionari de carrera, 3 places de tècnic auxiliar (esports), d'acord amb les següents bases:  
Base primera  
1. Objecte de la convocatòria. És objecte de la present convocatòria el proveïment en propietat, mitjançant el sistema selectiu de concurs oposició lliure, de 3 places de tècnic auxiliar (esports), pertanyent a l'oferta pública d'ocupació de l'any 2007. Les mencionades places estan enquadrades en l'escala d'administració especial, subescala B, servicis especials, classe C, places de comeses especials, dotades amb el sou corresponent al grup C, dos pagues extraordinàries, triennis i altres emoluments que corresponguen segons la legislació vigent i acords municipals.  
Les places convocades es proveiran per la promoció per a accés a cossos o escales del mateix grup de titulació a què fan referència l'article 38 del Decret 33/1999, de 9 de març, del Govern Valencià, pel qual s'aprova el Reglament de Selecció, Proveïment de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana; i l'article 80 del Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i de Proveïment de Llocs de Treball i Promoció Professional dels Funcionaris Civils de l'Administració General de l'Estat.  
1.1 Publicitat de la convocatòria  
La convocatòria s'anunciarà en el Butlletí Oficial de la Província d'Alacant i en el Diari Oficial de la Comunitat Valenciana. Es farà pública en el tauler d'anuncis del Servici de Recursos Humans i se n'inserirà un extracte en el Boletín Oficial del Estado.  
Base segona  
2. Condicions dels aspirants  
Per a prendre part en la present convocatòria caldrà:  
2.1 Condicions generals  
2.1.1 Tenir una antiguitat d'almenys 2 anys prestant servicis com a funcionari de carrera en plaça del grup C, de monitor esportiu, i trobar-se en servici actiu en este ajuntament.  
2.1.2 Estar en possessió del Títol de Batxiller Superior, FP 2 o equivalent, o complir les condicions requerides per a obtenir-lo, en la data en què acabe el termini de presentació de instàncies, o comptar amb una antiguitat mínima de 10 anys en un cos o escala del grup D.  
2.2 Equivalència de títols  
Pertoca a l'autoritat acadèmica competent declarar l'equivalència de títols, que haurà de ser acreditada pels interessats.  
Els títols estrangers hauran d'estar degudament revalidats en la data de la fi del termini de presentació d'instàncies.  
Base tercera  
3. Instàncies  
3.1 Presentació d'instàncies  
Les instàncies en què se sol·licita prendre part en la convocatòria hauran de ser adreçades al president de la corporació. Es presentaran en el Registre General de la corporació, durant el termini de 20 dies naturals, comptador a partir de l'endemà de la publicació de l'extracte de la convocatòria en el Boletín Oficial del Estado.  
Els opositors manifestaran en la instància que reunixen tots i cadascun dels requisits que s'exigixen en la base segona, referits a la data en què acabe el termini de presentació d'instàncies.  
Les instàncies també podran presentar-se en la forma que determina l'article 38.4, de la Llei de Règim Jurídic de les Administracions Públiques i del Procediment Administratiu Comú. En este cas, caldrà estampar en la pròpia sol·licitud el segell del registre de l'organisme en què es presente o el segell de certificació postal de qualsevol oficina de Correus.  
3.2 Minusvàlids  
Els aspirants amb minusvalideses hauran de fer constar tal extrem en la sol·licitud on expressaran la classe de discapacitat que els afecta, així com si necessiten d'alguna adaptació per a realitzar les proves.  
3.3 Taxes per drets d'examen  
En el moment de presentar la sol·licitud, s'hi adjuntarà resguard d'haver ingressat en les arques municipals, la quantitat de 12,41 euros, en concepte de taxes per drets d'examen.  
Estes taxes es faran efectives, directament o mitjançant transferència, en el compte «Taxa inscripció proves selecció», de la Caja de Ahorros del Mediterráneo, situada a la Plaça de Baix, núm. 11, de la qual és titular l'Ajuntament d'Elx, amb el codi d'identificació 2090 0006 14 7135527987, i caldrà especificar en el document d'ingrés a quina prova selectiva correspon.  
El fet de no pagar els drets d'examen, de no aportar el justificant de l'ingrés, o no especificar a quina prova selectiva correspon, implicarà l'exclusió de l'aspirant, en la resolució por la qual s'aprove la relació d'aspirants admesos i exclosos.  
Base quarta  
4. Admissió d'aspirants  
4.1 Relació de aspirants  
Acabat el termini reglamentari de presentació de sol·licituds, la Presidència de la corporació farà pública la llista provisional d'aspirants admesos i exclosos, en el Butlletí Oficial de la Província d'Alacant i en el tauler d'edictes del Servici de Recursos Humans. Es concedirà un termini de 10 dies hàbils per corregir el defecte que haja motivat l'exclusió, o per realitzar les al·legacions que es consideren oportunes, que seran tingudes en compte en la resolució per la qual s'aprove la llista definitiva, que serà feta pública en la forma indicada.  
4.2. Seran causes d'exclusió, a més de les ja assenyalades:  
- No reunir un dels requisits a què es referix la base segona.  
- L'omissió de la firma en la sol·licitud.  
- L'omissió en la sol·licitud del número del DNI.  
Base cinquena  
5. Tribunal qualificador   
Tots els vocals han de ser personal funcionari que posseïsquen una titulació igual a la requerida per a proveir la plaça convocada i pertànyer al mateix grup o grups superiors.  
5.1 Composició  
President: un funcionari de qualsevol de les administracions públiques, designat a títol individual pel president de la corporació.  
Vocals: set funcionaris de carrera designats per la corporació, tots ells a títol individual i a proposta, respectivament:  
- Un pels grups polítics amb representació municipal.  
- Dos per la representació sindical.  
- Tres pel Servici de Recursos Humans.  
- Un per l'administració autonòmica.  
Secretari: el de la corporació. Suplent: el funcionari en qui delegue.  
5.2 Suplents  
El tribunal quedarà integrat, a més, pels suplents respectius que, simultàniament amb els titulars, hauran de designar-se per al secretari i les vocalies d'este no delegables.  
5.3 Designació i publicitat  
La designació dels membres del tribunal es farà pública en el Butlletí Oficial de la Província d'Alacant i en el tauler d'anuncis del Servici de Recursos Humans.  
La publicitat de la seua composició nominal es verificarà ans del començ de la celebració de les proves.  
5.4 Constitució i actuació  
El tribunal no podrà constituir-se ni actuar sense l'assistència de més de la meitat dels seus membres, titulars o suplents, indistintament.  
5.5 Assessors tècnics  
Quan la naturalesa de les proves ho requerisca podran designar-se assessors especialistes, que col·laboraran amb el tribunal exercint la seua respectiva especialitat tècnica.  
5.6 Abstencions i recusacions  
Hauran d'abstenir-se de formar part dels òrgans de selecció de personal, cosa que es notificarà a l'Alcaldia:  
- Els qui en els cinc anys anteriors a la publicació de la convocatòria, hagueren realitzat treballs de preparació d'aspirants a proves selectives d'accés a l'administració pública.  
- Els qui es troben sotmesos en algun dels supòsits a què es referix l'article 28.2 de la Llei 30/1992.  
Així mateix, els aspirants podran recusar-los en la forma que preveu l'article 21 de la mencionada Llei.  
5.7 De l'absència del president  
Si una vegada constituït el tribunal i iniciada la sessió s'absenta el president, este designarà d'entre els vocals concurrents el qui el substituirà durant la seua absència, que podrà ser, en primer lloc, un regidor, si n'hi haguera un, i, en el seu defecte, el vocal de major edat. Si no es produïra designació expressa, s'aplicarà la mateixa regla.  
5.8 Actes  
De cada sessió el secretari estendrà una acta, on es faran constar les qualificacions dels exercicis i també les incidències i les votacions que es produïsquen. Les actes numerades i rubricades constituiran l'expedient, que reflectirà el procés selectiu dut a terme.  
Base sisena  
6. Començ i desenvolupament de les proves  
6.1 Actuació dels aspirants  
L'ordre d'actuació dels aspirants, segons sorteig verificat a l'efecte, per als exercicis que no es puguen realitzar conjuntament, s'iniciarà per aquells, el primer cognom dels quals comence amb la lletra «Y».  
Els aspirants acudiran a les proves proveïts del DNI, perquè, en qualsevol moment de la realització de l'exercici, puga ser comprovada la seua identitat i, en el cas dels estrangers, document del seu país d'origen, acreditatiu de la seua identitat.  
Els aspirants quedaran decaiguts en el seu dret a prendre part en les proves, si es presenten en els llocs de celebració quan ja s'hagen iniciat aquelles o per la no-assistència a estes, encara que es dega a causes justificades. Tractant-se de proves de caràcter individual i successiu, el tribunal podrà estimar les causes al·legades i admetre l'aspirant, sempre i quan estes proves no hagen acabat i l'admissió no menyscapte el principi d'igualtat.  
6.2 Dates d'examen  
Un mes ans de començar els exercicis, es faran públics en el Butlletí Oficial de la Província d'Alacant el dia, hora i local en què hauran de tenir lloc.  
Al final de cada exercici el tribunal farà saber als opositors el lloc i moment d'iniciació del següent, amb dotze hores, almenys, d'antelació al començ d'este, si es tracta del mateix exercici, o de quaranta-huit hores si es tracta d'un nou exercici.  
Entre la conclusió d'un exercici i el començ del successiu, no haurà de transcórrer un període de temps inferior a 72 hores ni superior a 45 dies naturals. Es podran modificar estos terminis, estant d'acord el tribunal, si la totalitat dels aspirants concurrents n'estiguera d'acord.  
Base setena  
7. Proves selectives  
7.1 Fase de concurs  
Per a la valoració dels mèrits continguts en la present fase serà requisit imprescindible haver superat la d'oposició. Els mèrits al·legats seran valorats d'acord amb el barem següent:  
A) Antiguitat i grau. Màxim 16 punts.  
1. Antiguitat. Màxim 14,00 punts.  
Per cada mes complet de servicis en actiu, en les distintes administracions públiques. Es valoraran també els servicis reconeguts a l'empara de la Llei 70/1978, de 26 de desembre.  
Per cada mes complet 0,04 punts   
2. Grau. Màxim 2,00 punts  
a) Grau consolidat igual o inferior al nivell 16 1,00 punt  
b) Grau consolidat nivell 17 2,00 punts  
B) Formació genèrica. Màxim 6,25 punts.  
1. Titulació acadèmica. Màxim 2,50 punts.  
Qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això:   
Titulació a nivell de grup A 1,50 punts   
Titulació a nivell de grup B 1,00 punt   
2. Cursos de formació i perfeccionament genèrics. Màxim 2,25 punts.  
Es valoraran els cursos de formació i perfeccionament que tinguen relació amb temes de caràcter general de l'administració pública o amb les funcions a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme de formació d'empleats públics.   
Per cada hora de curs 0,02 punts  
En cap dels casos es puntuaran en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària, curs de doctorat i els dels diferents instituts de les universitats, quan formen part del pla d'estudis del centre. Tampoc els cursos derivats de processos selectius, promoció interna, plans d'ocupació i adaptació de règim jurídic a la naturalesa dels llocs que s'ocupen.  
En el supòsit de cursos impartits, estos es valoraran per una sola vegada i no seran susceptibles de ser valorades edicions d'un mateix curs.  
3. Valencià. Màxim 1,50 punts.  
Es valoraran amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements de Valencià, d'acord amb la següent escala:   
a) Grau Superior 1,50 punts   
b) Grau Mitjà 1,00 punts   
c) Grau Elemental 0,75 punts   
d) Coneixement oral 0,50 punts   
La valoració del coneixement del valencià s'efectuarà puntuant exclusivament el nivell més alt obtingut, sempre i quan no constituïsca un requisit del lloc degudament establit en la convocatòria. Es valorarà només en este últim cas la disposició de nivells (entesos com a cursos complets superats) superiors a l'exigit, a raó d'1 punt per nivell.  
C) Mèrits específics. Màxim 11,75 punts.  
1. Cursos de formació i perfeccionament «específics». Màxim 3,50 punts.  
Es valoraran els cursos de formació i perfeccionament directament relacionats amb les funcions del lloc a exercir, de duració igual o superior a 15 hores, que hagen sigut cursats o impartits per l'interessat i que hagen sigut convocats o homologats per qualsevol centre o organisme de formació d'empleats públics. Es valoraran a raó de 0,02 punts per hora de curs.  
En cap dels casos es puntuaran en el present subapartat ni en l'anterior, els cursos de valencià i d'idiomes, ni els cursos pertanyents a una carrera universitària, curs de doctorat i els dels diferents instituts de les universitats, quan formen part del pla d'estudis del centre. Tampoc els cursos derivats de processos selectius, promoció interna, plans d'ocupació i adaptació de règim jurídic a la naturalesa dels llocs que s'ocupen.  
En el supòsit de cursos impartits, estos es valoraran per una sola vegada i no seran susceptibles de ser valorades edicions d'un mateix curs.  
2. Experiència. Màxim 8,25 punts.  
Servicis prestats en llocs de monitor esportiu  
Per cada mes complet 0,025 punts.   
7.2 Fase d'oposició. Els exercicis de l'oposició seran els següents, amb el caràcter i contingut que s'assenyalen:  
7.2.1 Curs selectiu  
Els aspirants seran convocats a la realització del curs selectiu, mitjançant resolució de la Regidoria de Recursos Humans, una vegada tancat el termini d'instàncies i publicada la llista definitiva d'aspirants.  
La duració del curs selectiu serà de com a màxim de 40 hores, i versarà sobre les matèries recollides al final d'esta convocatòria (annex temari).  
Decauran en el seu dret els qui no realitzen alguna de les proves del procés d'avaluació continuada, o bé no assistisquen a un mínim del 90% de les hores lectives. Tot això, llevat de causa justificada, sempre que no impedisca la qualificació del curs pel tribunal, oït el personal docent.  
L'avaluació contínua del curs es realitzarà en dos fases, assignant deu temes a cada una d'estes, en el mateix ordre que esta reflectits en l'annex I. El tribunal qualificarà de 0 a 20 punts cada una de las fases, mitjançant la realització d'un qüestionari de coneixements de 50 preguntes més 5 de reserva. Cap de las fases serà eliminatòria.  
Acabat el curs, el tribunal qualificador publicarà la relació d'aptes del curs y convocarà els aspirants aprovats a la realització de la prova final.   
7.2.2 Prova final  
Consistirà en la realització d'una prova teoricopràctica referida a les matèries impartides en el curs selectiu, fixada pel tribunal immediatament ans de celebrar-se l'exercici. Obligatòria i qualificable de 0 a 10 punts.  
Temps màxim: 3 hores.  
7.2.3 Valencià. Obligatori, no eliminatori i qualificable de 0 a 1 punt.  
Demostrar coneixements de valencià, de nivell similar a l'exigit per la Junta Qualificadora de Coneixements de Valencià, per a l'expedició del certificat de coneixements orals.  
La presentació a la prova final del curs selectiu és requisit indispensable per a la superació del procés selectiu.  
La qualificació final del concurs oposició serà el resultat de sumar la puntuació obtinguda en el concurs i la de la qualificació final de l'oposició.  
7.3. Minusvalideses  
Els aspirants amb minusvalideses que ho sol·liciten motivadament en la instància per la qual sol·liciten prendre part en la convocatòria, el tribunal els facilitarà les adaptacions possibles de temps i mitjans per a la realització de les proves. A tal efecte, indicaran també en la instància la classe d'adaptacions que necessiten que, en cap dels casos no menyscaptaran els nivells de coneixements exigibles per a superar les proves, ni les condicions d'igualtat amb la resta dels aspirants.  
7.4. Anonimat  
En la realització dels exercicis escrits, sempre que açò siga possible, caldrà garantir l'anonimat dels aspirants.  
Base huitena  
8. Qualificació de les proves selectives  
8.1 Fase d'oposició  
La qualificació de la fase de oposició serà la suma de les puntuacions obtingudes mitjançant l'avaluació contínua del curs selectiu i les corresponents a la prova teòrico-pràctica i a l'exercici de valencià.  
Les qualificacions s'adoptaran sumant les atorgades pels distints membres del tribunal i dividint el total pel nombre d'assistents d'aquell. Es negligiran les dos puntuacions extremes, la major i la menor de les concedides o, si és el cas, una de les que apareguen repetides com a tals, i això quan disten en més de dos punts de la més propera.  
8.1.1 Publicitat  
Las qualificacions de cada exercici es faran públiques en el tauler d'edictes del Servici de Recursos Humans, el mateix dia en què siguen acordades.  
8.2 Fase de concurs  
8.2.1 Valoració  
El tribunal valorarà els mèrits al·legats i acreditats per cada aspirant, sempre que s'hagen contret amb anterioritat a la data en què acabe el termini de presentació d'instàncies, aplicant estrictament els que consten en la base setena i les valoracions que s'hi assenyalen.   
8.2.2 Acreditació de mèrits  
En el termini de 10 dies hàbils, comptador a partir de la publicació pel tribunal, de la relació de tots els aspirants que hagen superat la fase d'oposició, s'aportaran els justificants dels mèrits que hagen de valorar-se en la fase de concurs.  
Els mèrits que al·leguen els aspirants s'acreditaran a través de títols, certificacions o diplomes, mitjançant originals o amb fotocòpies acarades i compulsades.  
En qualsevol moment del procés de selecció podran demanar-se formalment dels interessats els aclariments o, si és el cas, la documentació addicional que s'estime necessària per la comprovació dels mèrits, requisits o dades al·legats, així com aquells altres que es consideren pertinents per a una correcta valoració.  
8.2.3 Antiguitat  
L'antiguitat s'al·legarà en la sol·licitud, si bé no caldrà acreditar la que conste en l'expedient personal. S'haurà de justificar, en canvi, aquella de què no es tinga constància en el Servici de Recursos Humans.  
En la valoració de l'antiguitat no es consideraran les fraccions de temps inferiors al mes.   
No es computaran servicis que hagueren sigut prestats simultàniament amb d'altres ja al·legats.  
8.2.4 Cursos  
La realització de cursos s'acreditarà a través de certificats o diplomes. Només podran valorar-se si foren organitzats o convocats per la universitat, instituts o escoles oficials de formació de funcionaris, o altres entitats o centres docents públics o privats, dels previstos en la Llei Orgànica 8/1985, de 13 de juliol, reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la universitat.  
Aquelles activitats de naturalesa diferent als cursos, tals com jornades, taules redones, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.  
8.3 Qualificació definitiva  
L'ordre de qualificació definitiva serà el resultant de la suma total de punts obtinguts en la fase d'oposició i en la fase de concurs.   
8.4 Igualtat en la qualificació  
En cas d'empat, s'acudirà per a dirimir-lo a la major puntuació assolida en cada un dels exercicis de la fase d'oposició, que s'aplicaran successivament en l'ordre en què hagen sigut realitzats. En un altre cas, decidirà la superior puntuació assolida en la fase de concurs, apartat de cursos específics, cursos genèrics i antiguitat, aplicats successivament per este ordre. Si persistira l'empat, es dirimirà, atenent els cognoms dels aspirants afectats, per aplicació de l'ordre alfabètic, que s'iniciarà per la lletra «Y».  
8.5 Publicitat de la baremació  
Un cop baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats pel seu ordre de puntuació total. Es concedirà un termini de 10 dies perquè formulen les reclamacions i correccions que estimen pertinents en relació amb la baremació.  
Base novena  
9. Relació d'aprovats, presentació de documents i nomenament   
9.1 Relació definitiva d'aspirants aprovats  
Resoltes les possibles al·legacions i correccions, si hi hagueren, el tribunal dictarà resolució en què fixarà la relació definitiva d'aspirants aprovats, per ordre de puntuació, que no podran ser més del nombre de places convocades, i elevarà la mencionada relació a la Presidència de la corporació perquè formule el corresponent nomenament.   
Alhora remetrà a esta autoritat, als efectes oportuns, l'acta de l'última sessió, en la qual hauran de figurar, per ordre de qualificació, tots els opositors que havent superat totes les proves, excediren del nombre de places convocades.  
9.2 Presentació de documents  
Els opositors proposats presentaran en el Servici de Recursos Humans, d'este Ajuntament, dins del termini de 20 dies hàbils, comptador a partir de la publicació de la llista d'aprovats, els documents acreditatius de les condicions que per tal de prendre part en l'oposició s'exigixen en la base segona, que són:  
9.2.1 Còpia autentificada (o fotocòpia que caldrà presentar acompanyada de l'original per a la seua compulsa), del Títol de Batxiller superior, FP 2 o equivalent.   
9.3 Exempcions  
Els qui tinguen la condició de funcionaris públics estaran exempts de justificar les condicions i els requisits que ja tingueren anteriorment acreditats davant d'este Ajuntament.  
9.4 Pèrdua del dret al nomenament  
Els qui dins del termini assenyalat i llevat de causes de força major, no presentaren la documentació o, presentant-la, se'n deduïra que no reunixen els requisits exigits o incorregueren en falsedat, no podran ser nomenats. Quedarien anul·lades totes les seues actuacions, sense perjuí de la responsabilitat en què pogueren haver incorregut per falsedat en la instància.  
9.5 Presa de possessió  
Una vegada aprovada la proposta per l'Alcaldia, els opositors nomenats hauran de prendre possessió en el termini de 30 dies hàbils, comptador a partir de l'endemà de la notificació del nomenament. De no prendre possessió en el termini assenyalat sense causa justificada, quedaran en la situació de cessants.  
9.6 Jurament   
En l'acte de la presa de possessió, el funcionari nomenat haurà de prestar jurament o promesa d'acatar la Constitució, l'Estatut d'Autonomia i la resta de l'ordenament jurídic.  
Base deu  
10. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre de l'oposició, en tot allò no previst en estes bases.  
Base onze  
11. Facultat de l'Alcaldia  
El tinent d'alcalde d'Organització i Recursos Humans, degudament facultat a tal fi, adoptarà les resolucions pertinents pel que fa a l'admissió d'aspirants, publicació d'anuncis i altres tràmits que siguen procedents.  
Base dotze  
12. Impugnació  
La convocatòria, les seues bases i tots els actes administratius es deriven d'esta i de les actuacions del tribunal, podran ser impugnades pels interessats en els casos i en la forma previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (modificada per Llei 4/1999, de 13 de gener).  
Concretament, contra les qualificacions del tribunal, a partir de la seua publicació, els aspirants podran presentar:  
- Dins del termini de 48 hores, les reclamacions o al·legacions que estimen oportunes, que seran resoltes pel Tribunal.  
- Dins del termini d'1 mes, recurs d'alçada, que el resoldrà el president de la corporació.  
Base tretze  
13. Legislació aplicable  
En tot allò no previst en les presents bases, s'aplicarà el que disposen: la Llei 30/1984, de 2 d'agost, de Mesures per a la Reforma de la Funció Pública, modificada per Llei 23/1988, de 28 de juliol; en la Llei 7/2007, de 12 d'abril, de l'Estatut de l'Empleat Públic; el Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'administració de l'Estat; Reial Decret 896/1991, de 7 de juny, pel qual s'establixen les regles bàsiques i els programes mínims a què ha d'ajustar-se el procediment de selecció del personal de les administracions locals; Decret 33/1999, de 9 de març, del Govern Valencià.  
Annex I  
Programa de temes del concurs oposició per a cobrir en propietat 3 places de tècnic auxiliar (esports)  
Grup I. Matèries comunes  
Tema 1. El municipi. El terme municipal. La població. L'empadronament.  
Tema 2. Organització municipal. Competències.  
Tema 3. Principis generals del procediment administratiu. Normes reguladores. Dimensió temporal del procediment administratiu. Dies i hores hàbils; còmput de terminis. Recepció i registre de documents.  
Tema 4. La funció pública local i la seua organització.  
Grup II. Matèries específiques  
Tema 1. Llei 4/1993, de 20 de desembre de l'esport, de la Generalitat Valenciana.  
Tema 2. Conceptes generales sobre anatomia, fisiologia y psicologia humanes.  
Tema 3. Salut i esport: efectes físics i psicològics de l'activitat fisicoesportiva.  
Tema 4. La activitat fisicoesportiva en les seues diferents vessants: activitat formativa, recreativa i com a font de salut. Esports alternatius. Jocs i esports populars. Activitats en la naturalesa.  
Tema 5. Educació física i esport. Definicions. Classes d'esports: característiques pròpies de cadascun d'estos. Reglamentació, instal·lacions i equipaments.  
Tema 6. Conceptes bàsics sobre instal·lacions i equipaments esportius: instal·lacions cobertes i a l'aire lliure, piscines. Conceptes bàsics sobre elements constructius i materials. Distribució d'espais i circulació en recintes esportius. Equipament esportiu bàsic dels distints tipus d'instal·lacions esportives.  
Tema 7. Planificació i organització d'activitats fisicoesportives (objectius, programació d'activitats i competicions, continguts, sistemes de joc, recursos materials i humans, elaboració de pressupostos, planificació, control i avaluació, assegurances i responsabilitat civil?)  
Tema 8. Procediments para la concessió de reserves de instal·lacions esportives i per a la inscripció en cursos d'activitats esportives. Modalitats.  
Tema 9. Confecció de l'oferta de servicis esportius municipals.  
Tema 10. Màrqueting i promoció de l'activitat fisicoesportiva. Atenció i fidelització del client. El patrocini esportiu. Gestió de la imatge i recursos per a la promoció fisicoesportiva.  
Tema 11. La gestió de la qualitat en els servicis esportius municipals. Eines, indicadors i avaluació.  
Tema 12. Treball en equip: eines de treball en equip. Delegació eficaç de responsabilitats. Distribució de tasques i seguiment. Presa de decisions i resolució de conflictes. Reunions de treball.  
Tema 13. Federacions i clubs esportius. Entitat jurídica. La seua funció en l'esport. El seu finançament. Relacions amb l'administració. Els convenis de col·laboració amb clubs esportius.  
Cultura organizativa  
Tema 18. Salut laboral I. Llei 31/1995, de 8 de novembre, Llei de Prevenció de Riscs Laborals. Reial Decret 39/1997, de 17 de gener, Reglament dels Servicis de Prevenció.  
Tema 19. La comunicació en l'administració: concepte, importància, elements i tipus de comunicació. L'ús correcte del llenguatge administratiu. L'atenció al públic: atenció personalitzada i informació al ciutadà.  
Tema 20. La qualitat en els servicis públics.  
Annex II  
Funcions essencials del lloc de tècnic auxiliar (esports)  
1. Realitzar anàlisis, estudis, etc., organitzant i realitzant les tasques pròpies del seu àmbit de competències, controlant el desenvolupament dels treballs, així com redactant notificacions informes d'evolució d'estos.  
2. Dissenyar i temporalitzar funcionalment els projectes d'actuació en el seu àmbit de competències.  
3. Organitzar, tornar operatiu, coordinar i avaluar el desenvolupament de les funcions i tasques específiques del seu àmbit.  
4. Atendre el funcionament dels elements tècnics propis del seu àmbit de competències, realitzant els treballs de manteniment preventiu necessaris, així com facilitant assistència i assessorament tècnics.  
5. Coordinar i integrar els objectius operatius de la seua unitat amb els de l'organització.  
Elx, 10 de novembre de 2008.- El tinent d'alcalde d'Organització i Recursos Humans: Emilio Martínez Marco.